Τεό βαν Γκογκ (έμπορος τέχνης)

O Τεοντόρους («Τεό») βαν Γκογκ (Theodorus "Theo" van Gogh, ολλανδική προφορά [[teː joːˈdoːrɵs ˈteːjoː vɑŋ ˈɣɔx]], ορθή απόδοση στα ελληνικά Τεόντορους φαν Χοχ, 1 Μαΐου 1857 – 25 Ιανουαρίου 1891) ήταν Ολλανδός έμπορος τέχνης. Ήταν ο μικρότερος αδελφός του Βίνσεντ βαν Γκογκ, ο οποίος με την αμέριστη οικονομική και συναισθηματική υποστήριξή του επέτρεψε στον αδελφό του να αφοσιωθεί εντελώς στη ζωγραφική. Ο Τεό πέθανε σε ηλικία 33 ετών, έξι μήνες μετά τον αδελφό του που πέθανε σε ηλικία 37 ετών.

 Ο Τεό βαν Γκογκ γεννήθηκε την 1η Μαΐου 1857 στο χωριό Groot-Zundert, στην επαρχία της βόρειας Βραβάντης της Ολλανδίας. Ήταν ο γιος του Τεοντόρους βαν Γκογκ και της Άννα Κορνέλια Κάρμπεντους. Ο μεγαλύτερος αδελφός του ήταν ο Βίνσεντ βαν Γκογκ (1853-1890), ο οποίος αργότερα έγινε διάσημος ζωγράφος. Ο Τεό εργάστηκε για μερικά χρόνια στο ολλανδικό γραφείο των Παρισινών εμπόρων έργων τέχνης Goupil & Cie στη Χάγη. Εντάχθηκε στο γραφείο των Βρυξελλών την 1 Ιανουαρίου του 1873 ως ο νεότερος υπάλληλός τους. Μετά δούλεψε στο αγγλικό γραφείο και μετακόμισε στο γραφείο της Χάγης, όπου εξελίχθηκε σε επιτυχημένο έμπορο έργων τέχνης. Από το 1884, μετατέθηκε στο κεντρικό γραφείο στο Παρίσι. Ξεκινώντας από τον χειμώνα του 1880-1881, άρχισε να στέλνει υλικά ζωγραφικής, καθώς και μηνιαία οικονομική υποστήριξη στον αδελφό του και ζωγράφο Βίνσεντ βαν Γκογκ, ο οποίος ζούσε στην Ολλανδία. Στο Παρίσι, ο Τεό γνώρισε τον Αντρές Μπόνγκερ και την αδελφή του Γιοχάνα, την οποία νυμφεύτηκε στο Άμστερνταμ στις 17 Απριλίου 1889. Το ζευγάρι έζησε στο Παρίσι, όπου στις 31 Ιανουαρίου 1890 γεννήθηκε ο γιος τους Βίνσεντ Βίλεμ. Στις 8 Ιουνίου, η οικογένεια επισκέφθηκε τον Βίνσεντ ο οποίος ζούσε κοντά στο Παρίσι στην Ουβέρ σουρ Ουάζ. Ο Βίνσεντ πέθανε τον Ιούλιο του 1890 στην ηλικία των 37 και ο Τεό πέθανε τον Ιανουάριο του 1891 στην ηλικία των 33, υποτίθεται από μια λοίμωξη του εγκεφάλου. Ο Τεό έπασχε από παραλυτική άνοια (dementia paralytica) και η υγεία του χειροτέρεψε γρήγορα μετά τον θάνατο του Βίνσεντ. Αδύναμος και ανίκανος να συμβιβαστεί με την απουσία του Βίνσεντ πέθανε έξι μήνες αργότερα, στις 25 Ιανουαρίου, στην ολλανδική κωμόπολη Den Dolder. Ο δισέγγονος του Τεό, που επίσης ονομαζόταν Τεό βαν Γκογκ ήταν ένας διάσημος και αμφιλεγόμενος σκηνοθέτης, ο οποίος δολοφονήθηκε στους δρόμους του Άμστερνταμ το 2004 από μια ισλαμική εξτρεμιστική οργάνωση αφού είχε κάνει μια ταινία μικρού μήκους που κριτίκαρε το Ισλάμ. Η οικογένεια του Βαν Γκογκ στα έργα του Γιοχάνα βαν Γκογκ-Μπόνγκερ Anonymous (initialled "H.H.H." and "W.F.d.C.H."): «Van Gogh's-Gravenhage», Nederland's Patriciaat, 50, 1964, σσ. 171–183. Hulsker, Jan: Vincent and Theo van Gogh: A Dual Biography, Ann Arbor, Fuller Publications, 1990. ISBN 0-940537-05-2. Jansen, Leo, και Jan Robert: Kort geluk. De briefwisseling tussen Theo van Gogh en Jo Bonger, Waanders, Zwolle 1999. ISBN 90-400-9353-9 (επίσης διαθέσιμο στα αγγλικά). Rewald, John: «Theo van Gogh, Goupil, and the Impressionists», Gazette des Beaux-Arts, Ιανουάριος & Φεβρουάριος 1973, σσ. 1–107; επανέκδοση στον Rewald, John: Studies in Post-Impressionism, Thames and Hudson, 1986, σσ. 7–115 (no ISBN). Stolwijk, Chris, & Thomson, Richard: Theo van Gogh 1857–1891: Art dealer, collector and brother of Vincent, Waanders, Zwolle 1999. ISBN 90-400-9363-6. John Lichfield, «Ο μικρός αδελφός του Βαν Γκογκ πηγαίνει σε παρουσίαση», 1999, The Independent, 27 Ιανουαρίου 2009